تورکیه‌نین انرژی دونانماسینین سون عضوو اولان «مقاومت» گمیسی، فوریه آییندا ایلک وظیفه‌سینه چیخاجاق.
انرژی و طبیعی قایناقلار باخانلیغیندان وئریله‌ن آچیقلامادا، قارا دنیزده کشف ائدیله‌ن ۷۱۰ میلیارد مکعب متر طبیعی گازین قورویا چیخاریلماسی اوچون چالیشمالارین تام سرعتله داوام ائتدیگی قید ائدیلدی.
بو چرچیوه‌ده، ساکاریا گاز یاتاغیندان فیلیوس طبیعی گاز ایشله‌مه تاسیسینه گازی داشییاجاق بورولارلا یاناشی چوخ بؤیوک تجهیزاتین قارا دنیزین درینلیکلرین‌ده یئرینی آلدیغی و عملیاتلاردا تخمیناً ۱۰ مین اینسان و ۵۰دن چوخ گمینین وظیفه یئریتدیگی ایفاده ائدیلدی.
آچیقلاما‌دا آشاغی‌داکی ایفاده‌لر یئر آلدی:
"دونیادا ساده‌جه ۵ اؤلکه‌‌ده اولان بو انرژی دونانماسی هر گئچه‌ن گون گوجونه گوج قاتیر. بونلاردان سونونجوسو دا مقاومت اولدو. آدینی تورک مقاومت تشکیلاتیندان آلان گمی، فیلیوس لیمانین‌دا دمیرله‌میش دورومدادیر. سو آلتی تیکینتی گمیسی اولان مقاومتف داها چوخ سو آلتین‌دا داوام ائدن عملیاتلارا دستک وئره‌جک. تخمیناً ۱۰۰ متر اوزونلوغوندا، ۲۱ متر ائنینده اولان گمی‌ده ۲دن چوخ سو آلتی روباتی عینی واختدا چالیشدیرابیلیر".
